Albertas Šimėnas

Albertas Šimėnas (g. 1950 m. vasario 17 d. Papiliuose, Anykščių rajonas) – ekonomistas, Lietuvos politinis bei visuomenės veikėjas, signataras.

 Biografija 
1956 m. pradėjo lankyti Antalinos pradinę mokyklą, 1967 m. baigė Troškūnų vidurinę mokyklą. 1967–1972 m. studijavo Vilniaus universiteto Ekonomikos fakultete, įgijo ekonomisto matematiko kvalifikaciją.

1972–1973 m. LSSR plano komiteto skaičiavimo centro ekonomistas. 1973–1984 m. Liaudies ūkio planavimo ir ekonomikos mokslinio tyrimo instituto mokslinis bendradarbis. 1981 m. ekonomikos mokslų kandidatas.http://www.mokslas.mii.lt/mokslas/sritys/duom00.php?pav=%D0&sritis=  1984–1989 m. VISI Ekonomikos katedros dėstytojas, 1989 m. docentas. 1989–1990 m. LSSR MA Ekonomikos instituto Ūkio mechanizavimo skyriaus vyresnysis mokslinis bendradarbis. Paskelbė apie 60 mokslinių straipsnių ekonomikos klausimais.

1990–1992 m. Aukščiausiosios Tarybos deputatas, signataras. 1991 m. sausio 10 d. 20 val. – sausio 13 d. 5 val. LR Ministras pirmininkas.http://www3.lrs.lt/pls/inter3/dokpaieska.showdoc_l?p_id=1035http://www3.lrs.lt/pls/inter3/dokpaieska.showdoc_l?p_id=1043Antrosios Vyriausybės premjero paslaptis, 2008-04-11  Sausio 13-osios įvykių metu su šeima slėpėsi Druskininkuose. 1993 m. įrašytas į Lietuvos rekordų knygą kaip trumpiausiai tokias pareigas ėjęs Lietuvos valstybės pareigūnas.

1991–1992 m. Gedimino Vagnoriaus ir Aleksandro Abišalos Vyriausybėse – LR ekonomikos ministras.http://www3.lrs.lt/pls/inter3/dokpaieska.showdoc_l?p_id=1386 1992–1996 m. Ekonomikos ir privatizacijos instituto direktoriaus pavaduotojas, vyr. mokslinis bendradarbis. 1996–2000 m. LR Seimo narys.1996–2000 m. kadencijos Seimo narys 2000 m. Lietuvos ūkio instituto direktoriaus pavaduotojas. 2000–2006 m. AB „Lietuvos geležinkeliai“ plėtros direktorius, 2006–2017 m. generalinio direktoriaus pavaduotojasDelfi.lt A. Šimėnas atleidžiamas iš „Lietuvos geležinkelių“

Nuo 1994 m. Lietuvos krikščionių demokratų partijos, nuo 2001 m. Lietuvos krikščionių demokratų, nuo 2008 m. TS-LKD narys.http://www3.lrs.lt/rinkimai/2004/euro/kandidatai/kand_biog_l_260880.htm http://www.vrk.lt/rinkimai/400_lt/Kandidatai/Kandidatas19690/Kandidato19690Anketa.html 

 Bibliografija 
 Kompleksinė ūkinės veiklos analizė statyboje: paskaitų tekstas. – Vilnius: Technika, 1989. – 43 p.: iliustr.
 Akcinės bendrovės: įstatymas ir komentaras / Juozas Bivainis, Albertas Šimėnas. – Vilnius: Lietuvos informacijos institutas, 1994. – 80 p.: grafik. – ISBN 9986-12-026-8
 Ekonomikos reforma Lietuvoje. – Vilnius: Pradai, 1996. – 271 p. – ISBN 9986-405-87-4

 Įvertinimas 
 2000 m. Lietuvos nepriklausomybės medalis http://www3.lrs.lt/pls/inter3/dokpaieska.showdoc_l?p_id=293024

 Šaltiniai 

 Literatūra 
 Antroji Vyriausybė. Premjero paslaptis: 1991 m. sausio 10-13 d. / Gediminas Ilgūnas. – Vilnius: Versus aureus, 2008. – 221 p.: iliustr. – ISBN 978-9955-34-100-0

|-

Kategorija:Kovo 11 akto signatarai
Kategorija:Lietuvos ekonomikos ministrai
Kategorija:Seimo nariai
Kategorija:Lietuvos ekonomistai
Kategorija:Lietuvos geležinkelininkai
Kategorija:Lietuvos ministrai pirmininkai